එබැවින් අද තරගයේ දී ඇන්ජෙලෝ මැතිව්ස්ගේ නායකත්වයෙන් යුත් ශ්‍රී ලංකාව සිය ප්‍රතිවාදීන්ට දැඩි අභියෝගයක් එල්ල කරනු නිසැකය.එක්දින තරගමාලාවේ දී දිනේෂ් චන්දිමාල් ආබාධයකට ලක්වීමෙන් පසුව කණ්ඩායමට එක්වූ අන්තර් ජාතික ක්‍රිකට් පිටියට නවකයකු වන කුසල් පෙරේරා පෙරේදා පැවැති සිය මංගල විස්සයි20 තරග‍යේ පන්දු 22කදී ලකුණු 33ක් වාර්තා කිරීම තරගයේ ජයග්‍රහණයට බෙහෙවින් ඉවහල් වූ බැවින් අද තරගයේ දී ඔස්ට්‍රේලියා ක්‍රීඩකයන්ගේ වැඩි අවධානයක් ඔහු වෙත යොමුවනු ඇත.පළමු තරගයේදී නොදැවී ලකුණු 90ක් රැස් කළ ඩේව්ඩ් වෝනර් මෙන්ම බිග්බෑෂ් තරගාවලියේ දී ලකුණු අතරේ සිටි ආරොන් ෆින්ච් අද තරග‍යේ දී සිය කණ්ඩායමේ මුල්පෙලේ පිතිකරුවන් ලෙස වැඩි වගකීමක් ‍පැවැරී ඇත.පළමු තරගය පැවැති සිඩ්නි පිටිය පිතිකරුවන්ට මෙන්ම පන්දුයවන්නන්ට ද එක හා සමාන වාසියක් ගෙනදුන්නත්, මෙල්බර්න් පිටිය පිතිකරුවන්ට වාසිදායක බැවින් දෙපිලෙහිම පිතිකරුවන්ගෙන් වැඩි ලකුණු සංඛ්‍යවක් බලාපොරොත්තු විය හැකිය.සිඩ්නි පිටියේ පෙරේදා පැවැති පළමු තරගයේ කාසියේ වාසිය දිනා පළමුව පන්දුවට පහරදුන් ඔස්ට්‍රේලියාව ඕවර 20 අවසානයේ කඩුලු 3කට ලකුණු 137ක් රැස්කළ අතර ශ්‍රී ලංකාව ඉනිම නිමාවීමට පන්දු 7ක් ඉතිරිව තිබියදී කඩුලු 5ක ජයක් ලැබීය.